smcproject/ml-wiki-sentences huggingface dataset:
അവരുടെ മറ്റു കണ്ടുപിടിത്തങ്ങൾ പോലെ ലാർജ് സ്കെയിൽ സ്ട്രീമിംഗ് എന്നറിയപ്പെടുന്ന ഈ പ്രതിഭാസവും കാലക്രമേണ അംഗീകരിയ്ക്കപ്പെട്ടു.
വിവാദങ്ങളിൽ നിന്നും അകന്നു നിൽക്കാനായി അവർ താരാപഥങ്ങളുടെ ചലനം, ക്വാസാറുകൾ തുടങ്ങിയ മേഖലകൾ വിട്ട് കൂടുതൽ ലളിതമായ മേഖലകളിലേക്ക് ചുവടുമാറി.
ബുർബിഡ്‌ജ്‌ ദമ്പതികളുമായുള്ള ചങ്ങാത്തം മൂലം അവർ താരാപഥങ്ങളുടെ പുറത്തെ അരികുകളിലുള്ള നക്ഷത്രങ്ങൾ എങ്ങനെ സഞ്ചരിയ്ക്കുന്നു എന്ന വിഷയത്തിൽ തല്പരയായി.
സർപ്പിളാകൃതിയിലുള്ള താരാപഥങ്ങളിലെ നക്ഷത്രങ്ങളിൽ ആയിരുന്നു അവർ ശ്രദ്ധ കേന്ദ്രീകരിച്ചത്.
ഇത്തവണയും ആൻഡ്രോമിഡ ഗാലക്സി തന്നെയായിരുന്നു അവരുടെ ആദ്യ ലക്‌ഷ്യം.
ക്രമേണ ഗാലക്സികളുടെ പുറമെ ഉള്ള നക്ഷത്രങ്ങളും ഉള്ളിലുള്ള നക്ഷത്രങ്ങളുടെ അതേ നിരക്കിൽ തന്നെയാണ് താരാപഥകേന്ദ്രത്തെ ചുറ്റുന്നതെന്ന് അവർ കണ്ടെത്തി.
താരാപഥങ്ങൾ തമോദ്രവ്യത്താൽ ചുറ്റപ്പെട്ടിരിയ്ക്കുന്നു ( ഡാർക്ക് മാറ്റർ ഹാലോ ) എന്ന ആധുനിക നിഗമനത്തിന്റെ ആദ്യകാല സൂചനയായിരുന്നു ഇത്.
ഇത്തരം നക്ഷത്രങ്ങളുടെ കെപ്ലർ നിയമം ഉപയോഗിച്ച് കണക്കുകൂട്ടിയെടുക്കുന്ന വർത്തുളചലന നിരക്കും ഇവർ രേഖപ്പെടുത്തിയ നിരക്കുകളും ഒത്തുപോയിരുന്നില്ല.
താരാപഥങ്ങളിലെ കാണാവുന്ന നക്ഷത്രങ്ങളുടെ പിണ്ഡത്തിൽ നിന്നുമാണ് താരാപഥത്തിന്റെ പിണ്ഡം കണക്കാക്കുന്നത്.
എന്നാൽ ഈ പിണ്ഡം ഉപയോഗിച്ച് കെപ്ലർ നിയമം പ്രയോഗിച്ചാൽ കിട്ടുന്ന വേഗതയെക്കാളും ഉയർന്ന വേഗതയിൽ ആയിരുന്നു ഈ നക്ഷത്രങ്ങൾ സഞ്ചരിച്ചിരുന്നത്.
ഇത്ര വേഗതയിൽ പുറംഭാഗത്തുള്ള നക്ഷത്രങ്ങൾ താരാപഥകേന്ദ്രത്തെ ചുറ്റുകയാണെങ്കിൽ അവ വളരെ വേഗം തന്നെ തെറിച്ചു പോകേണ്ടതാണ്.
അത് സംഭവിയ്ക്കാത്തതിനാൽ, താരാപഥത്തിന്റെ പിണ്ഡം നമ്മൾ കാണുന്ന പിണ്ഡത്തെക്കാൾ വളരെ കൂടുതൽ ആയിരിയ്ക്കണം.
ഒരു താരാപഥത്തിന്റെ ഭൂരിഭാഗം പിണ്ഡവും നമുക്ക് ദൃശ്യമല്ലെന്നുള്ള അവരുടെ നിഗമനം ആണ് ഗാലക്സി റോടേഷൻ പ്രോബ്ലം എന്നറിയപ്പെടുന്നത്.
അവരുടെ കണക്കുകൂട്ടൽ പ്രകാരം താരാപഥങ്ങളിൽ സാധാരണ ദ്രവ്യത്തെ അപേക്ഷിച്ച് അഞ്ചു മുതൽ 10 മടങ്ങുവരെ തമോദ്രവ്യം കാണണം.
തുടർന്നുള്ള ദശകങ്ങളിൽ അവരുടെ കണക്കുകൂട്ടലുകൾ ശരിയാണെന്നു തെളിയിയ്ക്കപ്പെട്ടു.
ഫ്രിറ്റ്സ് സ്വിക്കി എന്ന ശാസ്ത്രജ്ഞൻ 1930 കളിൽ മുന്നോട്ടു വെച്ച തമോദ്രവ്യത്തിന്റെ നിഗമനങ്ങൾക്ക് ഉണ്ടായ ആദ്യ തെളിവുകളായിരുന്നു അവരുടെ ഗവേഷണഫലങ്ങൾ.
ഈ ഡാറ്റാ പിന്നീട് റേഡിയോ അസ്‌ട്രോണോമെർമാരും, പിന്നീട് കണ്ടുപിടിയ്ക്കപ്പെട്ട കോസ്മിക് പശ്ചാത്തല വികിരണവും ഗ്രാവിറ്റേഷണൽ ലെൻസിന്റെ ഇമേജുകളും ശരിവെച്ചു.
ന്യൂട്ടൺ'ന്റെ ഗുരുത്വാകർഷണസിദ്ധാന്തത്തെ ഭേദപ്പെടുത്തി അവർ ഒരു പുതിയ സിദ്ധാന്തം മുന്നോട്ടു വെച്ചെങ്കിലും ജ്യോതിശാസ്ത്രജ്ഞമാർ ഇത് അംഗീകരിച്ചിട്ടില്ല.
താരാപഥങ്ങളുടെ എതിർ-ഭ്രമണം ആയിരുന്നു അവരുടെ മറ്റൊരു പഠനമേഖല.
ഗാലക്സിയിലെ ചില വാതകങ്ങളും നക്ഷത്രങ്ങളും ഗാലക്സിയുടെ പൊതുവെയുള്ള ചലനത്തിന് വിപരീതദിശയിൽ ചലിയ്ക്കുന്നുണ്ട് എന്നതായിരുന്ന ഇവർ ഇതിൽ നിന്നും എത്തിയ നിഗമനം.
ഗാലക്സികൾ രൂപപ്പെടാൻ ഇടവരുത്തുന്നു ചില ആദ്യകാല പ്രവർത്തനങ്ങളുടെ തുടർച്ചയാകാം ഇതെന്ന് കരുതപ്പെടുന്നു.
പബ്ലിക്കേഷൻസ് ഓഫ് ദി അസ്‌ട്രോണോമിക്കൽ സൊസൈറ്റി ഓഫ് ദി പസിഫിക് എന്ന മാഗസിന്റെ 2000-മാണ്ടിലെ ലക്കത്തിൽ വൺ ഹൻഡ്രഡ് യേഴ്സ് ഓഫ് റൊട്ടേറ്റിങ് ഗാലക്സിസ് എന്ന ഒരു ലേഖനം പ്രത്യക്ഷപ്പെട്ടു.
1996 ൽ റോയൽ അസ്ട്രോണോമിക്കൽ സൊസൈറ്റിയുടെ സ്വർണമെഡൽ ഏറ്റുവാങ്ങുന്ന വേളയിൽ ഇവർ നടത്തിയ പ്രസംഗത്തിന്റെ ലേഖനരൂപം ആയിരുന്നു ഇത്.
1828 ൽ കരോളിൻ ഹെർഷെൽ ഈ മെഡൽ ഏറ്റുവാങ്ങിയതിന് 168 വർഷങ്ങൾക്കു ശേഷം ആദ്യമായാണ് ഒരു സ്ത്രീയ്ക്ക് ഈ മെഡൽ ലഭിയ്ക്കുന്നത്.
1948 മുതൽ 2008 ൽ മരിയ്ക്കുന്നത് വരെ റോബർട്ട് റൂബിൻ ആയിരുന്നു അവരുടെ ഭർത്താവ്.
കോർണെൽ സർവകലാശാലയിൽ പഠിയ്ക്കുന്ന കാലത്തുതന്നെ അവർ അമ്മയായി മാറിക്കഴിഞ്ഞിരുന്നു.
തന്റെ ചെറിയ കുട്ടികളെ വളർത്തിക്കൊണ്ടിരിയ്ക്കുമ്പോൾ തന്നെയാണ് അവർ തന്റെ ഗവേഷണം മുന്നോട്ടു കൊണ്ടുപോയിരുന്നത്.
അവരുടെ മക്കളെല്ലാം ശാസ്ത്രത്തിന്റെ വിവിധ ശാഖകളിലോ ഗണിതത്തിലോ ഡോക്ടറേറ്റ് നേടിയവരാണ്.
2016 ഡിസംബർ 25 നു ഡിമെൻഷ്യയെത്തുടർന്നുള്ള സങ്കീർണതകൾ മൂർച്ഛിച്ചതിനെത്തുടർന്ന് അവർ മരിച്ചു.
ജീവിതത്തിലുടനീളം ഒരു സ്ത്രീ എന്ന നിലയിൽ ലിംഗവിവേചനം നേരിട്ട അവർ ശാസ്ത്രരംഗത്ത് സ്ത്രീകൾ കടന്നുവരുന്നതിനെ ധാരാളം പ്രോത്സാഹിപ്പിച്ചിരുന്നു.
ബുർബ്രിഡ്ജും അവരും ചേർന്ന് നാഷണൽ അക്കാദമി ഓഫ് സയൻസിലും, റിവ്യൂ പാനലുകളിലും, അധ്യാപന തസ്തികകളിലും ധാരാളം സ്ത്രീകൾ വേണ്ടതിന്റെ ആവശ്യകതയെപ്പറ്റി സംസാരിച്ചിരുന്നു.
യഹൂദമതവിശ്വാസിയായിരുന്നിട്ടു കൂടി തന്റെ ശാസ്ത്രഗവേഷണങ്ങൾ തുടരുന്നതിന് അതൊരു തടസ്സമായി അവർ കണ്ടിരുന്നില്ല.
ഒരു അഭിമുഖത്തിൽ അവർ ഇങ്ങനെ പറഞ്ഞു : "എന്റെ സ്വന്തം ജീവിതത്തിൽ ശാസ്ത്രവും മതവും ഞാൻ വേറെ വേറെ ആയിട്ടാണ് കാണുന്നത്. ഞാൻ ഒരു യഹൂദമതവിശ്വാസിയാണ്, അതിനാൽ മതം എന്നത് എനിയ്ക്കൊരു സന്മാർഗ തത്ത്വവും ചരിത്രരേഖയുമാണ്. നേരായ വഴിയിലൂടെ ശാസ്ത്രത്തിൽ മുന്നേറണമെന്നാണ് ഞാൻ ആഗ്രഹിയ്ക്കുന്നത്. ഈ പ്രപഞ്ചത്തിൽ നമ്മുടെ പ്രാധാന്യം തിരിച്ചറിയാനായി ശാസ്ത്രം നമ്മെ സഹായിയ്ക്കും എന്നാണ് ഞാൻ കരുതുന്നത്."
പ്രസിദ്ധീകരണങ്ങൾ പുസ്തകങ്ങൾ ലേഖനങ്ങൾ/പ്രബന്ധങ്ങൾ
റൂബിൻ ഏതാണ്ട് 150 ഓളം പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
താഴെ കൊടുത്തിരിയ്ക്കുന്നവ അതിന്റെ ചെറിയ ഒരു ഭാഗം മാത്രമാണ്.
The abstract of this is also generally available.
ഇതും കൂടി കാണുക ഗാലക്റ്റിക് റൊട്ടേഷൻ പ്രോബ്ലെം തമോദ്രവ്യം തമോദ്രവ്യവലയം അവലംബം പുറംകണ്ണികൾ SciShow about Vera Rubin Discover Magazine interview (2002) Telling Stories about the Universe (2003 lecture) Archived 2016-03-28 at the Wayback Machine .
വേരാ പാവ്ലോവ Pavlova at an event hosted by Boston University in 2014.
റഷ്യൻ കവയിത്രിയാണ് വേരാ അനത്തൊലിവ്ന പാവ്ലോവ (ജ:1963- മോസ്കോ ) .
വേരയുടെ കവിതകൾ ദി ന്യൂയോർക്കർ മാസികയിൽ പ്രസിദ്ധീകരിയ്ക്കപ്പെട്ടിട്ടുണ്ട് സംഗീതചരിത്രത്തിൽ  നേസ്ൻ അക്കാദമിയിൽ നിന്ന് ബിരുദം.
പതിനാല്  കവിതാസമാഹാരങ്ങളും, നാല് ഓപ്പറയും, രണ്ട് കാന്ററ്റകൾക്ക് ഗാനങ്ങളും രചിച്ചു.
പാവ്ലോവയുടെ കൃതികൾ പതിനെട്ട് ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
അധികവായനയ്ക്ക് Interview in Modern Poetry in Translation Documentary by Red Palette Pictures കുറിപ്പുകൾ
വേരിക്കോസ് വെയിൻ ഇംഗ്ലീഷ് വിലാസം https://ml.wikipedia.org/wiki/Varicose_veins
ശരീരകലകൾക്ക് ഓക്സിജൻ നൽകിയശേഷം കലകളിൽ നിന്ന് ലഭിക്കുന്ന കാർബൺ ഡൈ ഓക്സൈഡ് എന്ന മലിനവസ്തുവിനെ പുറന്തള്ളാനും ഓക്സിജൻ സമ്പുഷ്ടമാക്കാനും കലകളിൽ നിന്ന് രക്തം ഹൃദയത്തിലേയ്ക്ക തിരിച്ചെത്താൻ സഹായിക്കുന്ന രക്തക്കുഴലുകളാണ് സിരകൾ അഥവാ വെയിനുകൾ.
സിരകൾക്കകത്ത് മുന്നോട്ടുള്ള രക്തപ്രവാഹത്തിന് സഹായിക്കുവാൻ നിരവധി സൂക്ഷ്മവാൽവുകൾ കാണപ്പെടുന്നു.
കാലിന്റെ അറ്റത്തുനിന്നും ഹൃദയം പോലൊരു പമ്പിംഗ് ഉപകരണമില്ലാതെ രക്തം മുകളിലേയ്ക്കൊഴുകിയെത്തുന്നതിനുകാരണം ഈ വാൽവുകളും സിരകളെ അമർത്തുന്ന പേശികളുമാണ്.
ഈ വാൽവുകളുടെ പ്രവർത്തനത്തിലുണ്ടാകുന്ന തകരാറുമൂലം രക്തത്തിന്റെ ഒഴുക്കു തടസ്സപ്പെടുകയും സിരകൾ വളഞ്ഞ് വികസിക്കുകയും ചെയ്യുന്ന അവസ്ഥയാണ് വേരിക്കോസ് വെയിൻ .
ഭൂഗുരുത്വം മൂലം കൂടുതൽ രക്തം കാലുകളിൽത്തന്നെ തങ്ങിനിൽക്കാനിടയുണ്ട്.
അമിതവണ്ണമുള്ളവരും കൂടുതൽ സമയം നിന്നുകൊണ്ടുജോലി ചെയ്യേണ്ടിവരുന്നവരിലും സിരകൾ വളഞ്ഞ വികൃതരൂപം പ്രാപിക്കുന്നു.
പ്രൊജസ്ട്രോൺ എന്ന സ്ത്രീഹോർമോണിനും സ്ത്രീകളിൽ ഈ അവസ്ഥ ഉണ്ടാക്കുന്നതിന് പങ്കുണ്ട്.
വളരെക്കാലത്തേയ്ക്കു നീണ്ടുനിൽക്കുന്ന വേരിക്കോസിൽ കാലുകഴപ്പ്, വ്രണങ്ങൾ , നീര് എന്നിവയുണ്ടാക്കുന്നു.
വേരിക്കോസ് വ്രണങ്ങൾ കരിയാൻ വളരെക്കൂടുതൽ കാലതാമസം വരുന്നതാണ്.
ഇത്തരം അസുഖങ്ങളുള്ളവർ വളരെക്കൂടുതൽ നിൽക്കുന്നത് ഒഴിവാക്കണം.
ഇടയ്ക്കിടെ നടക്കുന്നതും ഇറുകിയ അടിവസ്ത്രങ്ങൾ ഉപയോഗിക്കാതിരിക്കുന്നതും അമിതവണ്ണം കുറയ്ക്കുന്നതും രോഗചികിത്സയ്ക്ക് അത്യന്താപേക്ഷിതമാണ്.
ശസ്ത്രക്രിയയാണ് ഇതിനുള്ള പ്രധാന ചികിത്സ.
എൻഡ്രാവെനസ് ലേസർതെറാപ്പി എന്നറിയപ്പെടുന്ന ചികിത്സയും ഫലപ്രദമാണ്.
വേരുകൾ ഇംഗ്ലീഷ് വിലാസം https://ml.wikipedia.org/wiki/Verukal_(novel)
1966-ൽ പ്രസിദ്ധീകൃതമായ മലയാറ്റൂർ രാമകൃഷ്ണന്റെ ആത്മകഥാസ്പർശമുള്ള നോവലാണ് വേരുകൾ .
മലയാറ്റൂരിന്റെ ഏറ്റവും മികച്ച കൃതികളിലൊന്നായി വേരുകൾ പരക്കെ വിലയിരുത്തപ്പെടുന്നു.
1967-ലെ കേരള സാഹിത്യ അക്കാദമി അവാർഡിന് ഈ കൃതി അർഹമായി.
ദൈന്യത മുറ്റിനിന്ന ജീവിതസാഹചര്യത്തിൽ വളർന്ന്‌, ഐ.എ.എസ്‌ നേടി സൗഭാഗ്യങ്ങളിൽ എത്തിച്ചേർന്ന രഘു, സമ്പന്നന്റെ മകളായ ഗീതയെ വിവാഹം കഴിച്ചതോടെ തന്റെ കീഴടങ്ങലിന്‌ തുടക്കം കുറിച്ചു എന്ന സത്യം വേദനയോടെ മനസ്സിലാക്കുന്നു.
നഗരത്തിലെ അന്തസ്സ്‌ നിറഞ്ഞ ജീവിതത്തെ പിൻതളളി, ഗീതയുടെ താല്‌പര്യങ്ങളെ എതിർത്ത്‌ പിതാവിന്റെയും പിതാമഹൻമാരുടെയും ഓർമ്മകൾ പേറിനില്‌ക്കുന്ന ഗ്രാമത്തിലേക്ക്‌, അതിന്റെ വിശുദ്ധിയിലേക്ക്‌ ഏകനായവി മടങ്ങാൻ തീരുമാനിക്കുന്നു.
അത്‌ വെറുമൊരു യാത്രയായിരുന്നില്ല.
സ്വാതന്ത്ര്യത്തിലേക്കുളളതായിരുന്നു ആ യാത്ര.
പാരമ്പര്യങ്ങളിലേക്കും മൂല്യങ്ങളിലേക്കും സ്‌നേഹത്തിലേക്കുമുളള മടക്കയാത്ര.
കേരളത്തിലുള്ള ഒരു തമിഴ് അയ്യർ കുടുംബത്തിന്റെ കഥയാണ് വേരുകൾ പറയുന്നത്.
രഘുവാണ് ഈ കഥയിലെ മുഖ്യകഥാപാത്രം.
നഗരത്തിൽ തനിക്കും കുടുംബത്തിനും താമസിക്കാൻ ഒരു വലിയ സൗധം പണിതുയർത്താൻ പണം ശേഖരിക്കുന്നതിനു വേണ്ടി തന്റെ വസ്തുക്കൾ വിൽക്കാൻ രഘു നാട്ടിലേക്ക് പോകുന്നു.
തന്റെ ഭാര്യയുടെ നിർബന്ധത്തിനു വഴങ്ങിയാണ് പൂർണ്ണമനസ്സോടെയല്ലെങ്കിലും രഘു വസ്തുക്കൾ വിൽക്കാൻ തീരുമാനിക്കുന്നത്.
ഇതിനായി രഘു തന്റെ മൂത്ത സഹോദരിയായ അമലുവിന് കത്തെഴുതുന്നുണ്ടെങ്കിലും മറുപടിയൊന്നും തന്നെ ലഭിക്കുന്നില്ല.
അങ്ങനെ വളരെ കാലത്തിനുശേഷം രഘു സ്വന്തം നാട്ടിലേക്ക് മടങ്ങിപ്പോകുകയാണ്.
അവിടെ രഘുവിനെ കാത്തിരുന്നത് പഴയകാല ഓർമ്മകളിലേക്കുള്ള ഒരു നീണ്ട ചരടാണ്.
സഹോദരിമാരായ അമലുവിന്റേയും ലക്ഷിമിയുടേയും വീടുകൾ സന്ദർശിക്കുകയും താമസിക്കുകയും ചെയ്യുന്ന രഘു, പഴയ ആ ഓർമ്മകൾ ഓരോന്നായി തിരിച്ചുകൊണ്ടുവരുന്നുണ്ട്.
അവിടെ വച്ച് കാണുന്ന പലരുമായുള്ള ആശയവിനിമയങ്ങൾ രഘുവിന് തന്റെ പൈതൃകത്തെ, അതു പേറുന്ന ആ ഭൂമിയെ വിൽക്കാനുള്ള തീരുമാനത്തിൽ നിന്നും പിന്തിരിപ്പിക്കുന്നു.
ഒടുവിൽ "മനുഷ്യർക്കും മരങ്ങൾക്കും വേരുകൾ മണ്ണിലാണ് " എന്ന സത്യം മനസ്സിലാക്കിയ അയാൾ പുതിയ തീരുമാനങ്ങളോടെ വീട്ടിലേക്ക് മടങ്ങിപ്പോകുന്നു.
കഥാപാത്രങ്ങൾ രഘു അമ്മുലു – രഘുവിന്റെ മൂത്ത സഹോദരി ലക്ഷ്മി – രഘുവിന്റെ സഹോദരി മണിയൻ അത്തിമ്പാർ – അമ്മുലുവിന്റെ ഭർത്താവ് യജ്ഞേശ്വരയ്യർ (അമ്മാഞ്ചി) – ലക്ഷ്മിയുടെ ഭർത്താവ് വിശ്വനാഥൻ – രഘുവിന്റെ അച്ഛൻ രഘുവിന്റെ അമ്മ ആദിനാരായണസ്വാമി (പാട്ട) – രഘുവിന്റെ മുത്തച്ഛൻ ഗീത – രഘുവിന്റെ ഭാര്യ അജയൻ, സുമ – രഘുവിന്റെ മക്കൾ അവലംബം
വേരൂർ ശ്രീ ധർമ്മശാസ്താക്ഷേത്രം ഇംഗ്ലീഷ് വിലാസം https://ml.wikipedia.org/wiki/Veroor_Sree_Dharmasastha_Temple
കേരളത്തിൽ കോട്ടയം ജില്ലയിലെ ചങ്ങനാശ്ശേരിയ്ക്കടുത്ത് വാഴപ്പള്ളി വടക്കേക്കരയിൽ സ്ഥിതിചെയ്യുന്ന പുരാതന അയ്യപ്പക്ഷേത്രമാണ് വേരൂർ ശ്രീ ധർമ്മശാസ്താക്ഷേത്രം .
പതിനഞ്ചാം നൂറ്റാണ്ടിലാണ് ക്ഷേത്ര നിർമ്മിതി നടന്നിരിക്കുന്നത്.
തെക്കുകൂർ രാജാക്കന്മാരാണ് ക്ഷേത്ര നിർമ്മാണം നടത്തിയത് എന്നു കരുതുന്നു.
വേരൂരിൽ ധർമ്മശാസ്താവിന്റെ ( അയ്യപ്പൻ ) സ്വയംഭൂവായ വിഗ്രഹ പ്രതിഷ്ഠയാണ് ഉള്ളത്.
ശാസ്താവിനു സ്വയംഭൂ പ്രതിഷ്ഠകൾ അപൂർവ്വമാണ്.
കിഴക്കു ദർശനമാണ് പ്രതിഷ്ഠ.
സ്വയംഭൂപ്രതിഷ്ഠ ആദ്യമായി കണ്ട വേടനേയും വേടത്തിയേയും ക്ഷേത്ര മതിലകത്തോട് ചേർന്ന് പ്രതിഷ്ഠിച്ചിരിക്കുന്നുവെന്നുള്ളതും ഇവിടുത്തെ പ്രത്യേകതകളിലൊന്നാണ് .
പഴയകാലത്ത് വാഴപ്പള്ളിയുടെ വടക്കുഭാഗങ്ങളായ വടക്കേക്കര കാട്ടുപ്രദേശങ്ങളായിരുന്നു.
തങ്ങളുടെ ആഹാരത്തിനായി ഇറങ്ങിയ വേടനും വേടത്തിയും (മങ്ങാട്ട് പറയന്മാർ കുടുംബം) സ്വയംഭൂവായ ശാസ്താവിഗ്രഹം കണ്ടെടുക്കുകയും അടുത്തുള്ള ബ്രാഹ്മണ പ്രമാണിമാരായ തേവരശ്ശേരിയിൽ പടിഞ്ഞാറെ ഇല്ലക്കാരും, പത്ത് നായർ തറവാട്ടുകാരെയും വിവരം അറിയിക്കുകയും ചെയ്തു.
ദേവസാന്നിധ്യം മനസ്സിലാക്കിയ ഇവർ ശാസ്താപ്രതിഷ്ഠയെ നിത്യവും പൂജിച്ചാദരിക്കുന്നതിനു സൗകര്യം ചെയ്തു കൊടുക്കുകയും ചെയ്തു.
അതിനെ തുടർന്ന് തെക്കുകൂർ രാജാവിന്റെ സഹായത്തോടെ ക്ഷേത്ര നിർമ്മാണം നടത്തുകയും ചെയ്തുവെന്നാണ് ഐതിഹ്യം.
ക്ഷേത്രേശനു ആദ്യമായി നേദിച്ച അടയാണ് പ്രധാന വഴിപാട്.
ക്ഷേത്ര നിർമ്മിതി ശ്രീകോവിൽ
ചതുരാകൃതിയിൽ ഒരുനിലയിൽ പണിതീർത്തിരിക്കുന്ന ശ്രീകോവിലിൽ  കിഴക്കോട്ട് ദർശനം നൽകി സ്വയംഭൂ പ്രതിഷ്ഠയിൽ ധർമ്മശാസ്താവ് ദർശനം നൽകുന്നു.
ഇവിടുത്തെ ശ്രീകോവിൽ തെക്കുംകൂർ രാജാക്കന്മാരുടെ കാലത്താണ് നിർമ്മിച്ചത്.
ശ്രീകോവിലിന്റെ ഭിത്തികൾ വെട്ടുകല്ലും മണ്ണും ചേർത്ത് പണിതീർത്തതാണ്.
മുകൾഭാഗം ഓട് മേഞ്ഞിട്ടുണ്ട്.
യുദ്ധസന്നദ്ധനായി കുതിരപ്പുറത്തേറി നിൽക്കുന്ന അയ്യപ്പനാണ് പ്രതിഷ്ഠാമൂർത്തി സങ്കൽപം.
ഉപപ്രതിഷ്ഠകൾ വിഷ്ണു ശിവൻ ഗണപതി നാഗരാജാവ് യക്ഷി ബ്രഹ്മരക്ഷസ് ഭഗവതി ഭൂതത്താന്മാർ വേടനും, വേടത്തിയും (ക്ഷേത്രമതിലകത്തിനു പുറത്ത് പടിഞ്ഞാറേവശം) നിത്യപൂജകൾ ഉഷഃപൂജ ദേവിപൂജ ഉച്ചപൂജ ദീപാരാധന അത്താഴപൂജ ക്ഷേത്രത്തിൽ എത്തിചേരാൻ
ചങ്ങനാശ്ശേരിയിൽ നിന്നും 4 കി.
മി. ദൂരെ വടക്കേക്കരയിലാണ് ക്ഷേത്രം സ്ഥിതിചെയ്യുന്നത്.
എം.സി.റോഡിൽ വാഴപ്പള്ളിച്ചിറയിൽനിന്നും ചെത്തിപ്പുഴ റോഡിലൂടെ ഒരു കി.
മി. സഞ്ചരിച്ചാൽ ക്ഷേത്രത്തിന്റെ കിഴക്കേനടയിൽ എത്തിചേരാം.
വാഴപ്പള്ളിയിലെ ക്ഷേത്രങ്ങൾ വാഴപ്പള്ളി മഹാക്ഷേത്രം പതിനെട്ടു ഉപക്ഷേത്രങ്ങൾ ദേവി ക്ഷേത്രങ്ങൾ കൽക്കുളത്തുകാവ് ഭഗവതിക്ഷേത്രം മോർക്കുളങ്ങര ശ്രീ ഭഗവതിക്ഷേത്രം മഞ്ചാടിക്കരക്കാവിൽ ശ്രീ രാജരാജേശ്വരിക്ഷേത്രം അമ്മൻകോവിൽ അന്നപൂർണ്ണേശ്വരിക്ഷേത്രം കണ്ണമ്പേരൂർ ശ്രീ ദുർഗ്ഗാദേവീക്ഷേത്രം ചങ്ങഴിമുറ്റത്ത് ഭഗവതിക്ഷേത്രം കൊച്ചു കൊടുങ്ങല്ലൂർ ശ്രീ ഭഗവതിക്ഷേത്രം കുമാരിപുരം കാർത്ത്യായനി ദേവിക്ഷേത്രം വിഷ്ണു ക്ഷേത്രങ്ങൾ തിരുവെങ്കിടപുരം മഹാവിഷ്ണുക്ഷേത്രം വേഴക്കാട്ട് ശ്രീകൃഷ്ണസ്വാമിക്ഷേത്രം വട്ടപ്പള്ളി മഹാവിഷ്ണു ക്ഷേത്രം മഞ്ചാടിക്കര ശ്രീകൃഷ്ണസ്വാമിക്ഷേത്രം ശിവ ക്ഷേത്രങ്ങൾ ദേവലോകം മഹാദേവക്ഷേത്രം ശാലഗ്രാമം മഹാദേവക്ഷേത്രം തൃക്കയിൽ മഹാദേവക്ഷേത്രം ശാസ്താ ക്ഷേത്രം വേരൂർ ശ്രീ ധർമ്മശാസ്താക്ഷേത്രം ഗണപതി ക്ഷേത്രം നെൽപ്പുര ഗണപതിക്ഷേത്രം ഹനുമാൻ ക്ഷേത്രം പാപ്പാടി ഹനുമാൻസ്വാമിക്ഷേത്രം അവലംബം ↑ ↑ വേരൂർ ശ്രീ ധർമ്മശാസ്താക്ഷേത്രം വെബ് സൈറ്റ് ↑ വേരൂർ ശാസ്താക്ഷേത്ര വെബ് സൈറ്റ്
വേരാ മുഖിന
പ്രശസ്തയായ ഒരു സോവിയറ്റ് ശില്പിയായിരുന്നു വേരാ മുഖിന (Vera Ignatyevna Mukhina) ( Russian : Ве́ра Игна́тьевна Му́хина ; Latvian : Vera Muhina ; 1 July [ O.S. 19 June ] 1889 – 6 October 1953).
ശിൽപ്പങ്ങൾ Theatrical costume design (1916)
1937-ൽ പാരിസിലെ ഇന്റർനാഷണൽ എക്സിബിഷനിൽ നടന്ന സോവിയറ്റ് പവലിയന്റെ പ്രധാന ആകർഷണമായിരുന്നു മുഖീനയുടെ ഏറ്റവും വലിയ പ്രശസ്ത സൃഷ്ടിയായ ഭീമൻ സ്മാരകം 'വർക്കർ ആൻഡ് കോൾഖോസ് വുമൺ .
ലോകത്തിലെ ആദ്യത്തെ വെൽഡിങ്ങ് ശിൽപമായിരുന്നു ഇത്.
24 മീറ്റർ ഉയരവും 75 ടൺ ഭാരവുമുള്ള ഈ സ്മാരകം ഒരു തടി ഫ്രെയിമിൽ സ്റ്റെയിൻലെസ് സ്റ്റീൽ ഉപയോഗിച്ച് ആണ് നിർമ്മിച്ചിരിക്കുന്നത്, സ്പോട്ട് വെൽഡിങ്ങിന്റെ നൂതന രീതി ഉപയോഗിച്ച് പ്ലേറ്റുകൾ ബന്ധിപ്പിച്ചിരിക്കുന്നു.
മറ്റു ശിൽപ്പങ്ങളിൽ ചിലവ: Peasant Woman (1927), freestanding bronze, now in the Tretyakov Gallery in Moscow Fertility (1934), and Bread (1939), both now in Friendship Park, Moscow three cornice figures on the pediment of the Winter Theater in Sochi , 1937 the mourning mother figure in the monumental group We Demand Peace (1950–1951).
Mukhina served as coordinator of other sculptors for this project.
Maxim Gorky Monument (1952) in Nizhny Novgorod the statue of Tchaikovsky in front of the Moscow Conservatory the finial figure of Mir ("Peace"), with armillary sphere and dove (1954), for the Volgograd Planetarium ബഹുമതികളും പിൽക്കാലവും Stalin Prizes first class (1941) – for the sculptural group " Worker and Kolkhoz Woman " at the Agricultural Exhibition (1937) second class (1943) – a sculptural portraits of Colonels BA Yusupov and IL Khizhnyak (1942) first class (1946) – a sculptural portrait of Krylov second class (1951) – for the sculptural group "We demand peace!"
(Et al) first class (1952) – a monument to Maxim Gorky in Moscow People's Artist of the USSR (1943) Order of the Red Banner of Labour (1938) Order of the Badge of Honour (1945) Order "Citizenship Award" (Bulgaria) Vera Mukhina Street in the town Klin , Moscow Oblast .
The Museum of Vera Mukhina dedicated to the sculptor's adolescence and work was established in Feodosiya , Crimea , Ukraine in 1985.
അവലംബം Vera Mukhina എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്രോതസ്സുകൾ Brief online biography
റിഥം 0 ഇംഗ്ലീഷ് വിലാസം https://ml.wikipedia.org/wiki/Rhythm_0
സെർബിയൻ കലാകാരി മറീന അബ്രമോവിച് നേപ്പിൾസിലെ സ്റ്റുഡിയോ മോറയിൽ അവതരിപ്പിച്ച ആറുമണിക്കൂർ ദൈർഘ്യമുള്ള അവതരണ കലാരൂപമാണ് റിഥം 0 .
കലാകാരിയും കാഴ്ചക്കാരും മറ്റ് 72 വസ്തുക്കളും ഉൾപ്പെടുന്ന ഈ കലാസൃഷ്ടി 1974-ൽ ആണ് അവതരിപ്പിക്കപ്പെട്ടത്.
ആൾക്കൂട്ട മനഃശാസ്ത്രത്തിന്റെയും അനുയോജ്യമായ അവസരങ്ങളിൽ മനുഷ്യമനസ്സിനുണ്ടാകുന്ന തകർച്ചയുടേയും ഉദാഹരണമായി പലപ്പോഴും റിഥം 0 ഉദ്ധരിക്കപ്പെടാറുണ്ട്.
അവതരണം അവതാരക മറീന അബ്രമോവിച്
അബ്രമോവിച് ആസ്വാദകർക്കിടയിൽ അനങ്ങാതെ നിൽക്കുകയും, അവിടെ ഉണ്ടായിരുന്ന ഒരു മേശയിൽ വെച്ചിരുന്ന 72 വസ്തുക്കൾ ഉപയോഗിച്ച് ആർക്കു വേണമെങ്കിലും കലാകാരിയെ എന്തുവേണമെങ്കിലും ചെയ്യാം എന്ന വിധത്തിലായിരുന്നു കലാരൂപത്തിന്റെ വിഭാവനം.
പനിനീർപ്പൂവും തുവലും മുതൽ കത്തിയും നിറച്ച തോക്കും വരെയുള്ള വസ്തുക്കൾ മേശപ്പുറത്തുണ്ടായിരുന്നു .
പരിപാടിക്കായി പ്രത്യേകിച്ച് ഒരു വേദി ഇല്ലായിരുന്നു.
സന്ദർശകരും പരിപാടിയുടെ ഭാഗമാണെന്ന് വ്യക്തമായ വിധത്തിൽ അബ്രമോവിച്ചും അവരും ഒരേ സ്ഥലം പങ്കുവെച്ചു .
പൊതുജനം ഏത് പരിധി കടക്കും എന്ന് കണ്ടെത്തുക എന്നതായിരുന്നു പരിപാടിയുടെ ഉദ്ദേശം.
അവതരണത്തിന്റെ പറ്റി അവതാരക പറഞ്ഞത്: "പൊതുജനം എന്നാലെന്താണ്, ഇത്തരം ഒരവസ്ഥയിൽ അവരെന്താണ് ചെയ്യുക?"
എന്നാണ് .
അവതാരകയുടെ നിർദ്ദേശങ്ങൾ മേശപ്പുറത്ത് വെച്ചിട്ടുണ്ടായിരുന്നു; പരിഭാഷ താഴെക്കൊടുക്കുന്നു:
നിർദ്ദേശങ്ങൾ.
മേശപ്പുറത്ത് 72 വസ്തുക്കൾ വെച്ചിട്ടുണ്ട്, ഏതൊരാൾക്കും അവ എന്റെ മേൽ പ്രയോഗിക്കാവുന്നതാണ്.
ഞാൻ ഒരു വസ്തുവാണ്.
ഈ സമയം സംഭവിക്കുന്ന എന്തിന്റെയും പൂർണ്ണ ഉത്തരവാദിത്തം എന്റേത് ആയിരിക്കും.
സമയം: 6 മണിക്കൂർ (8 പി.എം. – 2 എം.എം.).
പ്രകടനം "തന്റെ ശരീരത്തെ അതിന്റെ പരിധിയോളം എത്തിച്ചു" എന്ന് അബ്രമോവിച്ച് പറയുകയുണ്ടായി .
സന്ദർശകർ അവതാരകയ്ക്ക് ഒരു പനിനീർ പുഷ്പമോ ചുംബനമോ നൽകി സൗമ്യമായാണ് തുടങ്ങിയത്.
ആ സമയം അവിടെ സന്നിഹിതനായിരുന്ന കലാനിരൂപകൻ തോമസ് മക്എവില്ലി ഇങ്ങനെ പറഞ്ഞു: “ അത് മര്യാദയോടെ ആണ് തുടങ്ങിയത്. ആരോ അവളെ ഒന്ന് തിരിച്ചു. ആരോ അവളുടെ കൈകൾ വായുവിൽ ആട്ടിവിട്ടു. ആരോ അവളെ അടുത്ത് സ്പർശിച്ചു. നാപോളിറ്റൻ രാവിന് ചൂടു പിടിക്കാൻ തുടങ്ങി. മൂന്നാമത്തെ മണിക്കൂറിൽ അവളുടെ വസ്ത്രങ്ങളൊക്കെയും റേസർ ബ്ലേഡിനാൽ മുറിച്ച് നീക്കപ്പെട്ടു. നാലാമത്തെ മണിക്കൂറിൽ അതേ ബ്ലേഡുകൾ അവളുടെ തൊലിപ്പുറത്ത് ഓടാൻ തുടങ്ങി. ആർക്കോ ചോര കുടിക്കാനായി അവളുടെ തൊണ്ട വരയപ്പെട്ടു. നിരവധി ലഘു ലൈംഗികാതിക്രമങ്ങൾ അവളുടെ ശരീരത്തിൽ ചെയ്യപ്പെട്ടു. സ്വന്തം അവതരണത്തോട് അങ്ങേയറ്റം അർപ്പിച്ചിരുന്ന നിലയിൽ ബലാത്സംഗമോ കൊലപാതകമോ അവൾ തടയുമായിരുന്നില്ല. അവൾ എതിർക്കാതെ സ്വയം പിൻവലിഞ്ഞ് നിന്നിരുന്നത് കൊണ്ടും, അതുവഴി ഉണ്ടായ മനുഷ്യ മാനസികാവസ്ഥയുടെ തകർച്ചയും അഭിമുഖീകരിച്ചതോടെ അവൾക്കായി ഒരു സംരക്ഷണസംഘം കാണികൾക്കിടയിൽ ഉണ്ടായി. നിറച്ച തോക്ക് അവളുടെ തലയിൽ വെയ്ക്കപ്പെടുകയും മറീനയുടെ വിരലുകൾ കൊണ്ട് തന്നെ കാഞ്ചി പ്രവർത്തിപ്പിക്കാനുള്ള ശ്രമം ഉണ്ടാവുകയും ചെയ്തതോടെ കാണികളിലെ ഘടകങ്ങൾ തമ്മിൽ സംഘർഷം പൊട്ടിപ്പുറപ്പെട്ടു." ”
അബ്രമോവിച്ച് പിന്നീട് ഇങ്ങനെ വിശദീകരിച്ചു: “ ഞാൻ മനസ്സിലാക്കിയത് എന്താണെന്നാൽ ... നിങ്ങൾ കാണികൾക്ക് എല്ലാം വിട്ടുകൊടുക്കുകയാണെങ്കിൽ, അവർ നിങ്ങളെ വധിച്ചേക്കും... എന്നെ അവർ ദുരുപയോഗം ചെയ്തതായി എനിക്ക് തോന്നി: അവർ എന്റെ വസ്ത്രങ്ങൾ മുറിച്ചുകളഞ്ഞു, പനിനീർച്ചെടിയുടെ മുള്ളുകൾ വയറ്റിൽ കുത്തിയിറക്കി, ഒരാളെന്റെ തലയ്ക്ക് നേരെ തോക്ക് ചൂണ്ടി, മറ്റൊരാളത് പിടിച്ച് മാറ്റി. ഒരു ആക്രമണത്വരയോടെയുള്ള അന്തരീക്ഷം ഉണ്ടായി. കൃത്യം ആറു മണിക്കൂറിന് ശേഷം, പദ്ധതിയിട്ടിരുന്നത് പ്രകാരം ഞാൻ എഴുന്നേൽക്കുകയും കാണികൾക്ക് നേരെ നടക്കുകയും ചെയ്തു. ഒരു യഥാർത്ഥ ഏറ്റുമുട്ടൽ ഒഴിവാക്കാൻ എല്ലാരും ഓടിമാറി." ”
അവതരണം അവസാനിച്ചെന്ന് അറിയിപ്പ് വരികയും, അബ്രമോവിച്ച് ചലിക്കാൻ തുടങ്ങുകയും ചെയ്തപ്പോൾ, വ്യക്തിയെന്ന നിലയിൽ അവതാരകയെ അഭിമുഖീകരിക്കാനുള്ള ബുദ്ധിമുട്ട് കൊണ്ട് കാഴ്ചക്കാരെല്ലാം സ്ഥലം വിട്ടു.
കോമ്പ്ലക്സ് മാഗസിൻ ലോകത്തിലെ ഏറ്റവും മികച്ച അവതരണ കലാരൂപങ്ങൾക്കിടയിൽ റിഥം 0 ഒമ്പതാം റാങ്കിൽ നിൽക്കുന്നു എന്ന് രേഖപ്പെടുത്തിയിട്ടുണ്ട് .
റിഥം 0 (1974) അവതരണത്തെ പറ്റി മറീന അബ്രമോവിച്ച് അവലംബം
റിന ബാനർജി
ഒരു അമേരിക്കൻ കലാകാരിയും ശിൽപ്പിയുമാണ് റിന ബാനർജി (ജനനം: 1963, കൊൽക്കത്ത , ഇന്ത്യ ).
ന്യൂ യോർക്ക് സിറ്റിയിൽ  താമസിക്കുകയും പ്രവർത്തിക്കുകയും ചെയ്യുന്നു.
1963-ൽ, ബാനർജി ഒരു ബംഗാളി കുടുംബത്തിൽ കൽക്കട്ട യിൽ (ഇപ്പോൾ കൊൽക്കത്ത ) ജനിച്ചു.
ലണ്ടനിലും ന്യൂയോർക്ക് നഗരത്തിലും വളർന്നു, തന്റെ  മുത്തച്ഛനെ സന്ദർശിക്കുന്നതിന്റെ ഓർമകളിൽ നിന്നാണ് തന്റെ കലാസൃഷ്ടികളുടെ  പ്രചോദനമെന്ന് റിന അഭിമുഖത്തിൽ പരാമർശിച്ചിച്ചിട്ടുണ്ട്.
അവരുടെ മുത്തച്ഛനുമായുള്ള അവളുടെ കൂടിക്കാഴ്ചകളിൽ നിന്നും ലഭിച്ച നിരവധി ചിത്രങ്ങളും ദൃശ്യങ്ങളും അവളോടൊപ്പം നിൽക്കുകയും അവളുടെ കലാസൃഷ്ടികളെ രൂപപ്പെടുത്തുകയും ചെയ്തു.
അവരുടെ കലാസൃഷ്ടികൾ സ്റ്റാറ്റിക് ആയിരുന്നില്ലെ  എപ്പോഴും മാറിക്കൊണ്ടിരിക്കുന്നു.
യേൽ സർവകലാശാല യിൽ നിന്ന് എം.എഫ്.എ. ബിരുദം നേടി.
1995 ൽ, ബിരുദപഠനത്തിനു ശേഷം കേസ് വെസ്റ്റേൺ റിസർവ് സർവകലാശാല , ഒഹായോ യിൽ നിന്ന് പോളിമർ എൻജിനീയറിങ്ങിൽ  ബി.എസ് ബിരുദം നേടി  .
ബാനർജിയുടെ കൃതികൾ ബ്രോക്സ് മ്യൂസിയം ഓഫ് ആർട്ട്സ് , വിറ്റ്ണി മ്യൂസിയം ഓഫ് അമേരിക്കൻ കല , മറ്റ് ശ്രദ്ധേയമായ മ്യൂസിയങ്ങൾ എന്നിവടങ്ങളിൽ പ്രദർശിപ്പിച്ചിരിക്കുന്നു.
പ്രദർശനങ്ങളുടെ പട്ടിക: 1998: Home within a Harem , Colgate University Gallery, NY 2000: Auf Weidersehen, Admit One, Chelsea , NY — Banerjee uses Asian and Western materials.
The exhibit has plastic tubing that runs along the walls and ending which end with rotten-looking fruit and leaves.
The plants in the show represent tropical plants that were taken by western settlers to bring to other countries; some of the plants didn't translate well to other land while some blossomed.
The room is also filled with a thick webbing which is meant to represent a digestive system, and within the system colorful ritual powder and spices are captured.
2001: Antenna , Bose Pacia Modern, New York 2001: Phantasmal Pharmacopeia , Debs Company, Chelsea , NY കൊച്ചി മുസിരിസ് ബിനാലെ 2018
ഫ്രം ദി ഓയിസ്റ്റർസ് ഷെൽ ഇറ്റ് ഫെൽ വിത്ത് എ നെക്ക് ഓഫ് ഡാംഗളിംഗ് ബെൽസ് എ ഫ്ലെർടെഷ്യസ് അലിഗേറ്റർ  ഹു പുട്ട് അപോൺ അസ് എ ബോഡിലി സ്പെൽ എന്ന രചനയാണ് അവതരിപ്പിച്ചത്.
അവലംബം 1 2 "ബയോ" , Rinabanerjee.com, ഓൺലൈൻ ശേഖരിച്ചത് 17 ഒക്ടോബർ 2014.
↑ ഹോം പേജ് , Rinabanerjee.com.
1 2 റിന ബാനർജി , ആർട്ട്ഫോം , 22 ജൂൺ 2011.
↑ {{ cite news }} : Empty citation ( help ) ↑ 1 2 3 ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018
റിനോറിയ ബെൻഗാളെൻസിസ് ഇംഗ്ലീഷ് വിലാസം https://ml.wikipedia.org/wiki/Rinorea_bengalensis
വയലേസീ കുടുംബത്തിലെ സപുഷ്പികളുടെ ഒരു സ്പീഷീസാണ് റിനോറിയ ബെൻഗാളെൻസിസ്.
(Rinorea bengalensis).
ഇന്തോമലേഷ്യ , ഓസ്ട്രേലിയ , പസഫിക് ഐലൻഡ്സ് എന്നിവിടങ്ങളിലും 800 മീറ്റർ വരെ ഉയരത്തിൽ സ്ഥിതിചെയ്യുന്ന ആർദ്ര നിത്യഹരിത വനങ്ങളിലോ, പശ്ചിമഘട്ടത്തിലെ കൂർഗ് , ചിക്കമഗളൂർ എന്നീ പ്രദേശങ്ങളിലും കാണാൻ കഴിയുന്നു.
റിനോറിയ നിക്കോളിഫെറ (Rinorea niccolifera) ബെൻഗാളെൻസിസുമായി വളരെ സാമ്യമുള്ളതാണ്.
ഇതൊരു അറിയപ്പെടുന്ന നിക്കൽ ഹൈപ്പർഅക്യൂമുലേറ്റർ ആണ്.
റിപൊഗോനം
പൂച്ചെടികളുടെ ഒരു ജനുസ്സാണ് റിപൊഗോനം ( Ripogonum അല്ലെങ്കിൽ Rhipogonum ).
കിഴക്കൻ ഓസ്‌ട്രേലിയ , ന്യൂസിലാൻഡ് , ന്യൂ ഗിനിയ എന്നിവിടങ്ങളിൽ ഇത് സ്വാഭാവികമായി കാണപ്പെടുന്നു.
അടുത്ത കാലം വരെ ലിലിയേസി കുടുംബത്തിലും ഉൾപ്പെടുത്തിയിരുന്ന ഈ ജനുസ്സ് ഇപ്പോൾ സ്മിലാക്കേസി കുടുംബത്തിൽ ഉൾപ്പെടുത്തിയിരിക്കുന്നു .
എന്നാൽ ഇപ്പോൾ റിപ്പോഗൊനേസിയേ (ചിലപ്പോൾ റിപ്പോഗൊനേസി) ഇതിന്റെ സ്വന്തം കുടുംബമായി കണക്കാക്കുന്നു.
അടുത്ത ബന്ധമുള്ള സ്മിലാക്കേസിയുടെ മിക്ക ഇനങ്ങളെയും പോലെ, റിപ്പോഗോണത്തിന്റെ മിക്ക ഇനങ്ങളും മരംപോലിരിക്കുന്ന വള്ളികളാണ്.
അതിന്റെ വിത്തുകളിലും ഇലകളിലും അന്നജവും ഗാർഡ് സെല്ലുകളിൽ എണ്ണയും അടങ്ങിയിട്ടുണ്ട്.
റിപ്പോഗോണത്തിന്റെ ആറ് ഇനം വാർഷികയിനമാണ്.
ഒന്നുകിൽ അത് വള്ളികളോ കുറ്റിച്ചെടികളോ ആണ്.
കാണ്ഡത്തിൽ മുള്ളുകൾ ഉണ്ടാകാം.
ഓസ്‌ട്രേലിയൻ ഇനം ദ്വിലിംഗിയും മറ്റുള്ളവ ഏകലിംഗികളുമാണ്.
ഒറ്റയായി കാണപ്പെടുന്ന പൂക്കൾക്ക് വെള്ള മുതൽ ഇളം പച്ച അല്ലെങ്കിൽ മഞ്ഞ വരെ ആറ് ടെപ്പലുകൾ ഉണ്ട്.
അണ്ഡാശയത്തിൽ മൂന്ന് ലോക്യൂൾസ് കാണപ്പെടുന്നു.
1769-ൽ, പര്യവേക്ഷകനായ ലെഫ്റ്റനന്റ് ജെയിംസ് കുക്കിന്റെ ആദ്യത്തെ കണ്ടെത്തൽ യാത്രയ്ക്കിടെ, സസ്യശാസ്ത്രജ്ഞരായ ജോസഫ് ബാങ്ക്സും ഡാനിയൽ സോളണ്ടറും ചേർന്ന് ന്യൂസിലാൻഡിൽ "സപ്ലിജാക്ക്" (റിപ്പോഗണം സ്കാൻഡെൻസ്) ന്റെ മാതൃകകൾ ശേഖരിച്ചു.
സിഡ്‌നി പാർക്കിൻസൺ ചിത്രീകരിച്ച സോളാണ്ടറിന്റെ പ്രസിദ്ധീകരിക്കാത്ത കൈയെഴുത്തുപ്രതിയായ പ്രിമിറ്റിയേ ഫ്ലോറേ നോവ സെലാൻഡിയേയിൽ ഈ ഇനത്തെ വിവരിച്ചിട്ടുണ്ട്.
1773-ൽ തന്റെ രണ്ടാം യാത്രയ്ക്കിടെ കുക്ക് വീണ്ടും ന്യൂസിലാൻഡ് സന്ദർശിച്ചു.
ന്യൂസിലാൻഡിലെ സൗത്ത് ഐലൻഡിലെ ഡസ്‌കി ബേയിൽ (ഇപ്പോൾ ഡസ്‌കി സൗണ്ട്) നങ്കൂരമിട്ടപ്പോൾ അദ്ദേഹം തന്റെ ജേണലിൽ ഇങ്ങനെ അഭിപ്രായപ്പെട്ടു:
പല ഭാഗങ്ങളിലും കാടുകൾ സപ്ലിജാക്കുകളാൽ നിറഞ്ഞിരിക്കുന്നു, അവയുടെ ഇടയിൽ ഒരാൾക്ക് വഴി കടക്കാൻ അപൂർവമായി മാത്രമേ സാധ്യമാകൂ.
അമ്പതോ അറുപതോ അടി നീളമുള്ള പലസസ്യങ്ങളും ഞാൻ കണ്ടിട്ടുണ്ട് ഉപയോഗങ്ങൾ
ഈ ജനുസ്സിലെ ചില ഇനങ്ങളെ തദ്ദേശവാസികൾ കൊട്ടകൾ, കയറുകൾ, മീൻ കെണികൾ എന്നിവ നിർമ്മിക്കാൻ ഉപയോഗിക്കുന്നു.
ഓസ്‌ട്രേലിയയിലും ന്യൂസിലാൻഡിലും, റിപ്പോഗണം സരസഫലങ്ങൾ ചില ഇനം സസ്തനികൾക്കും[ പക്ഷികൾക്കും അറിയപ്പെടുന്ന ഭക്ഷണമാണ്.
റിപ്പോഗണം സ്കാൻഡെൻസിന് അന്നജം കൊണ്ട് സമ്പുഷ്ടമായ നാരുകളുള്ള വേരുണ്ട്.
ഇത് ബിയറിന് സ്വാദിനായി ഉപയോഗിക്കുന്നു.
ന്യൂസിലാന്റിലെ മാവോറികൾക്കിടയിൽ ഇത് കരയോ അല്ലെങ്കിൽ പിരിത എന്ന് അറിയപ്പെടുന്നു.
സപ്ലിജാക്ക് വേരിന്റെ ഒരു സാന്ദ്രീകൃത കഷായം മധുരമുള്ള സരസപരില്ല പോലെയുള്ള സുഗന്ധവും സ്വാദും ഉള്ളതും തൊണ്ടയ്ക്ക് ആശ്വാസം നൽകുന്നതുമാണ്.
കുടൽ രോഗങ്ങൾ, പനി, വാതം, ത്വക്ക് രോഗങ്ങൾ എന്നിവയുടെ ചികിത്സയിലും ഇത് ഉപയോഗിച്ചിരുന്നു.
ഭക്ഷ്യയോഗ്യമായ ചെറിയ കായ വരണ്ടതും രുചിയില്ലാത്തതുമാണ്.
എന്നാൽ വേവിച്ച ഇളം കൂമ്പുകൾക്ക് പുതിയ പച്ച പയർ പോലെ രുചിയുണ്ട്.
ചാറ് ഭക്ഷ്യയോഗ്യവുമാണ്.
References External links Ripogonaceae Archived 1 November 2006 at the Wayback Machine .
The families of flowering plants Archived 3 January 2007 at the Wayback Machine .
http://delta-intkey.com Archived 3 January 2007 at the Wayback Machine .
NCBI Taxonomy Browser Plants for a Future Database: description of uses of Ripogonum scandens
റിനോ ആന്റോ Rino Anto Rino Anto
ഇന്ത്യൻ ഫുട്ബോൾ ടീം അംഗവും കേരളത്തിലെ പുതിയ തലമുറയിലെ ഫുട്ബോൾ കളിക്കാരിൽ ശ്രദ്ധേയനുമാണ് ' റിനോ ആന്റോ (ജനനം:03 ജനുവരി 1988) .
തൃശൂർ ജില്ല ആണ് സ്വദേശം.
ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിനുവേണ്ടി കളിക്കുന്നു.
റിനെലോറികാരിയ ഇംഗ്ലീഷ് വിലാസം https://ml.wikipedia.org/wiki/Rineloricaria
ലോറികാരിഡി കുടുംബത്തിലെ ക്യാറ്റ്ഫിഷുകളുടെ ഒരു ജനുസ്സാണ് റിനെലോറികാരിയ (from the Greek, rhinos meaning nose, and the Latin, lorica meaning cuirass of leather) കോഡൽ ഫിനിന്റെ അഗ്രത്തിൽ നിന്ന് വളരുന്ന നീളമുള്ള ഫിലമെന്റ് കാരണം സാധാരണയായി വിപ്ടെയിൽ ക്യാറ്റ്ഫിഷുകൾ എന്നും അറിയപ്പെടുന്നു.
ഈ ജനുസ്സിന്റെ സവിശേഷതയാണ് ഇത്.
പനാമയിൽ നിന്നുള്ള ആർ. ആൽറ്റിപിന്നിസ് ഒഴികെ ഇവ വടക്കൻ, മധ്യ തെക്കേ അമേരിക്കയിലെ നദികളിലെ തദ്ദേശവാസികളാണ്.
അക്വേറിയം വ്യാപാരത്തിൽ ചില സ്പീഷീസുകൾ പതിവായി കാണപ്പെടുന്നു.
1862-ൽ പീറ്റർ ബ്ലീക്കർ ഈ ജനുസ്സിന് വിവരണം നൽകി.
ആർ. ലിമയെ ടൈപ്പ് സ്പീഷിസായി കണക്കാക്കുന്നു.
ഏകദേശം 30 ഇനം സ്പീഷിസുകളുള്ള ലോറികാരിനി എന്ന ഉപകുടുംബത്തിലെ ഏറ്റവും സവിശേഷതയുള്ള ഒന്നാണ് ഈ ജനുസ്സ്.
മറുവശത്ത്, ലീസ്റ്റ് റിസോൾവ്ഡ് ജനുസ്സാണിത്.
2008-ൽ 14 പുതിയ ഇനങ്ങളെ ഈ ജനുസ്സിൽ ചേർത്തു.